ΠΡΟΤΑΣΗ ΕΡΓΑΣΙΑΣ ΓΙΑ ΤΗΝ Γ΄ ΓΥΜΝΑΣΙΟΥ

ΜΑΘΗΜΑ: ΘΡΗΣΚΕΥΤΙΚΑ

ΚΑΘΗΓΗΤΡΙΑ: ΤΑΓΑΡΑ ΕΥΑΓΓΕΛΙΑ

Αγαπημένα μου παιδιά, γεια σας!

Μένουμε σπίτι; Μένουμε και το βλέπουμε σαν μια καλή ευκαιρία για να δημιουργήσουμε ...

Μελέτη, παιχνίδια, τακτοποίηση του προσωπικού σας χώρου..... και συνεχίστε με ό,τι άλλο καλό εσείς σκεφτείτε, ώστε να διαχειριστείτε την πολλή σας ενέργεια, τις επιθυμίες σας, το νεανικό σας αίμα, τις ανάγκες σας, τις νέες τεχνολογίες, αλλά κρατείστε το μέτρο!!!

Εγώ θα ήθελα από εσάς μελέτη, υπομονή και θετική διάθεση. Η μελέτη όχι μόνο δεν είναι χάσιμο χρόνου, αντίθετα βοηθάει τη σκέψη σας και τη γλώσσα σας. Η βαθιά γνώση κάθε αντικειμένου είναι αποτέλεσμα πολλής πολλής μελέτης.

Τον τελευταίο καιρό διαβάσαμε στην τάξη πολλά αποσπάσματα από την Καινή Διαθήκη (Ευαγγέλιο) και σας ζητώ να κάνετε το ίδιο και στο σπίτι σας. Καινή Διαθήκη έχετε όλα τα παιδιά, αν όχι θα τη βρείτε στο διαδίκτυο. Διαβάστε θαύματα του Ιησού,τα λόγια Του, τις παραβολές Του, τις πράξεις και τις επιστολές των μαθητών Του ή ότι άλλο εσείς θέλετε από το Ευαγγέλιο. Μετά γράψτε ένα κείμενο που να αναφέρει τις σκέψεις σας,τα συναισθήματά σας, τις προσδοκίες σας, τις εντυπώσεις σας ή τα συμπεράσματα και τα διδάγματα από ότι διαβάσατε.

Σας δίνω ενδεικτικά μερικές παραπομπές, είναι όλες από το βιβλίο σας, αν θέλετε να τις χρησιμοποιήσετε.

Μκ 15, 21-39 Ιω 4,1-42

Μκ16, 1-8 Β΄Κορ 5,17-20

Μτ25, 31-46 Γαλ 3,26

Λκ 19, 1-10 Ιω 15,12-17

Επίσης πολλά παιδιά είχατε αναλάβει να κάνετε εργασίες και μάλιστα σχετικές με την μεγάλη εορτή του Πάσχα. Σας παρακαλώ να μου τις στείλετε για να αναρτηθούν στην ιστοσελίδα του σχολείου μας!!!

Καλή δύναμη!

Το προσωπικό μου email: liatagara@gmail.com